**Tervetuloa Jahti Jahti risteilylle Viking Grace laivalle
16-17.3.2018**

Matkasi osanottajatodistus toimii matkalippuna. Tarkista varattujen tietojen oikeellisuus ja ota välittömästi yhteyttä, mikäli ne eivät vastaa

sovittua. Huomioithan että menomatkan lisämaksulliset ateriakupongit

eivät sisällä automaattisesti kattausvarausta.

**Huom!** Laivayhtiöllä on oikeus muuttaa varatut 4-hengen hytit

2-hengen hyteiksi mikäli niissä majoittuu 1-2 henkilöä.

**Liityntäkuljetukset kotimaassa:
Bussikuljetukset kotimaassa lisämaksusta Matkapoikien seuramatkabusseissa.**

Tilausajokuljetuksissamme Turkuun matkustaa sekä Viking Linen, että Silja Linen risteilymatkustajia. Tarkista lähtöaikasi ja pysäkkisi osanottajatodistuksesta. Lähtöpysäkillä on hyvä olla viimeistään 5 minuuttia ennen osanottajatodistukseen merkittyä lähtöaikaa. Kuljettaja jakaa maihinnousukortit satamaan saavuttua. Paluukuljetukset lähtevät satamasta viimeistään 30 minuuttia Viking Gracen saapumisen jälkeen.

Pyrimme mahdollisuuksien mukaan sijoittamaan samalla varauksella olevat ja samalta pysäkiltä lähtevät matkustajat samaan bussiin.

***Pikavuoro:***Liityntäkuljetus voi olla myös pikavuorolla. Tällöin osanottajatodistuksessa/ varauserittelyssä on maininta pikavuoro ja kyseisen vuoron liikennöitsijä. Lähtöpysäkin tarkka sijainti on hyvä tarkistaa ennen matkan alkua esim. Matkahuollon nettisivuilta tai Matkapoikien myyntipalvelusta. Lähtöpysäkillä tulisi olla viimeistään 5 minuuttia ennen osanottajatodistukseen merkittyä lähtöaikaa ja lähestyvälle linja-autolle on hyvä antaa selkeä käsimerkki.
Tulostakaa osanottajatodistus & matkalippu mukaan matkalle ja säilyttäkää se koko matkan ajan. Ko. dokumentti toimii myös paluumatkan ajan bussilippuna.

Pikavuorolla satamaan saapuvat matkustajat noutavat

itse maihinnousukortit Matkapoikien edustajalta.

Lisätietoja kuljetuksista : <http://www.matkapojat.fi/dokumentit/kuljetukset_turku.pdf>

**Matkaohjelma:
Lisätietoja risteilystä:** *[www.matkapojat.fi/jahtijahti](http://www.matkapojat.fi/jahtijahti)*

*Tarkempi risteilyohjelma jaetaan laivaan nousukorttien yhteydessä. Laivayhtiön oman risteilyohjelman saatte laivan infosta.*

**1.päivä**

Siirtyminen laivaan ja majoittuminen hytteihin. Viking Grace lähtee Turusta klo 20:55. Klo 21:00-22:00 .Tervetulotilaisuus sekä tervetulodrinkki laivan kokouskannen auditoriossa (kahvi/tee ja hedelmätarjoilu ei sisälly matkan hintaan lähtöiltana)
Seuraavan päivän ohjelman esittely; Veli Seikola.

Menomatkan buffet illallinen mahdollista ostaa laivalle lisämaksusta. Buffet illallisen kattausajat klo 20.55 ja klo 21.15

**2.päivä**

Laiva on Tukholmassa klo 06:30 - 07:45 (Ruotsin aikaa). Meriaamiainen lisämaksusta. Meriaamiainen on tarjolla 06:30 - 09:45 (viimeinen sisäänpääsy klo 09:30, ajat ovat Suomen aikaa).Premium hyteissä majoittuvien risteilyn hintaan sisältyy erikoisaamiainen.
Yhteinen ohjelma kokouskannella jatkuu klo 10.00-14.00 Suomen aikaa. Kahvi/tee ja hedelmät kokousaulassa sisältyvät hintaan.
Tarkempi matkaohjelma julkaistaan myöhemmin. Ohjelma
jaetaan lippujen mukana satamassa.
Klo 14.15-14.45 Private Tax Free.
Klo 14.30-15.30 Buffet päivällinen, ruokailuun varattu aikaa 1 h.
Sisältää ruokajuomat hanasta.
Viking Grace saapuu Turkuun klo 19:50.

**Laiva-aikataulu:**

Turku (Linnansatama) – Tukholma (Stadsgården) **20:55** – 06:30

Tukholma (Stadsgården) – Turku (Linnansatama) 07:45 – **19:50**

Ajat ovat paikallista aikaa!

**Matkaliput / lähtöselvitys:**

Lähtöselvitys: Viking Linen terminaalin 2. krs Matkapoikien piste klo 19:55 – 20:25. Lähtöselvitysvirkailija antaa maksutositetta vastaan maihinnousukortit sekä Matkapojista tilatut lisäpalveluliput laivalle. Matkapoikien tilausajoliityntäbusseilla tulevat asiakkaat saavat lippunsa kuljettajalta satamassa. Pikavuorolla satamaan saapuvat matkustajat, noutavat itse maihinnousukortit Matkapoikien edustajalta. Tarkista ennen laivaan nousua, että olet saanut kaikki tilaamasi liput. Säilytä liput hyvin, sillä kadonnutta lippua ei korvata, vaan sen joutuu lunastamaan uudelleen.

**Matka-asiakirjat:**

Pohjoismaiden kansalaisilta ei vaadita passia. Kaikkien matkustajien on kuitenkin pyydettäessä todistettava henkilöllisyytensä voimassaolevalla henkilötodistuksella (ajokortti, kuvallinen kelakortti, passi tai EU-henkilökortti) Alle 15-vuotiaalle lapselle käy myös tavallinen kuvaton kelakortti.

**Ikärajat:**

Viking Linen ikäraja Viking Grace risteilylle on 21 vuotta.

Tarkemmat tiedot ikäsäännöistä osoitteesta: [www.vikingline.fi](http://www.vikingline.fi)

Matkan varaaja / matkustaja on vastuussa siitä, että tarvittava matkustuslupa on kunnossa. Mikäli lupa puuttuu tai matkustajalla ei ole riittävästi ikää, Matkapojat Oy ei vastaa siitä matkustajalle aiheutuvista lisäkuluista eikä suorita matkalipuista rahanpalautusta.

**Päivystys**:

Yllättävissä hätätilanteissa matkan aikana, joihin apua ei saa Matkapojat Oy:n edustajalta (matkanjohtaja/opas/kuljettaja) tai yhteistyökumppaniltamme (esim. laivayhtiön tai hotellin henkilökunta sekä kohdemaan viranomaiset), matkustajan on mahdollista soittaa Matkapojat Oy:n päivystysnumeroon **+358 10 2323 204**. *Tämä numero on tarkoitettu ainoastaan hätätilanteita varten.*

**Matkatavarat:**

Bussien kantavuussääntöjen vuoksi matkustajien matkatavaran ja tuliaisten määrä ei saa ylittää 20 kg/henkilö. Matkatavaroihin tulee selvästi merkitä yhteystiedot; nimi, puhelinnumero sekä matkan kohde. **Jokainen asiakas vastaa omista matkatavaroistaan.**

**Maksuehdot:**

Matkan varausmaksu on 25 % matkan kokonaishinnasta. Loppusuoritus 28 vrk ennen matkaa. Mikäli matka varataan alle 28 vrk ennen lähtöä, tulee matka maksaa kokonaisuudessaan varauksen yhteydessä. Mikäli matkaa ei ole maksettu viimeistään eräpäivänä, matkanjärjestäjällä on oikeus peruuttaa matka ilman eri ilmoitusta. Laskun maksamatta jättäminen ei tarkoita peruuttamista, vaan peruutus on tehtävä toimistoomme.

**Vastuullinen matkanjärjestäjä:**

Matkan vastuullinen matkanjärjestäjä on

Matkapojat Oy, Y-tunnus 1842916-3

Ohjelmasta vastaa: Metsästäjäliiton Varsinais-Suomen piiri ry.

Matka kuuluu valmismatkalain piiriin.

**Matkavakuutus:**

Kehotamme matkustajaa ottamaan matkavakuutuksen, joka sisältää peruutusturvan oman, lähiomaisen tai matkatoverin vakavan sairastumisen tai kuoleman varalta. Pyydämme tarkistamaan ottamaanne vakuutukseen mahdollisesti sisältyvän vastuunrajoituslausekkeen, joka saattaa lisätä matkustajan omavastuuta. Vakuutuksen voitte ostaa toimistostamme tai kotisivuiltamme [www.matkapojat.fi](http://www.matkapojat.fi) Vakuutuspaperit tulee ottaa matkalle mukaan.

**Matkatoimisto Matkapojat Oy:n vahingonkorvausvastuu:**

Matkapojat Oy:n vahingonkorvausvastuu perustuu YVE:n 15.kohtaan. Lisäksi haluamme erityisesti korostaa, että matkanjärjestäjä ei vastaa henkilökohtaisista tapaturmista eikä matkustajien omaisuutta kohdanneista vahingoista, ellei niiden voida osoittaa tapahtuneen matkatoimiston edustajien huolimattomuudesta johtuen.

**Matkakohteen turvallisuus:**

Matkustajan turvallisuudesta ulkomailla vastaavat matkustajan itsensä ohella ensisijaisesti kyseisen maan viranomaiset. Matkustajan on toimittava kohteen olosuhteet huomioon ottaen. Kohteen turvallisuutta ja muita kohdetta koskevia olennaisia tietoja mm. tarvittavat rokotukset on saatavissa ulkoministeriöstä ja terveyden ja hyvinvoinnin laitoksesta, sekä kyseisten tahojen Internet-sivustoilta [www.formin.fi](http://www.formin.fi) ja [www.thl.fi](http://www.thl.fi) Matkustajan on syytä tutustua kohteen olosuhteisiin mm. edellä mainittujen tietojen avulla.

**Tullimääräykset:**

Tutustu tullimääräyksiin internetissä [www.tulli.fi](http://www.tulli.fi) tai kysy lisää toimistoistamme.

**Erikoisruokavaliot ja toiveet:**

Ilmoita toimistoomme jo varausvaiheessa mahdolliset erikoisruokavaliot ja erikoistoiveet. Matkapojat Oy välittää toiveet esim. majoituspaikkoihin, mutta ei voi taata niiden toteutumista.

**Vammaiset ja liikuntarajoitteiset matkustajat:**

Ilmoita toimistoomme jo varausvaiheessa avustamistarpeesta. Matkapojat Oy välittää tiedon kuljetusyhtiöille, jotka vastaavat avustamispalvelusta.

**Muutos- ja peruutusehdot:**

Matkan varaajan on tehtävä varauksen muutos tai peruutus. Asiakkaan peruessa matkavarauksensa, peruutusajankohdaksi katsotaan se hetki, jolloin Matkapojat Oy saa tiedon peruutuksesta toimistomme aukioloaikoina (ma-pe klo 09:00-17:00).

Asiakkaan muuttaessa matkavarausta tai peruuttaessa matkan veloitetaan häneltä toimistokulujen lisäksi todelliset palveluntuottajien (esim. laivayhtiön, hotellin) veloittamat kulut täysimääräisinä. Peruutuskulut erityisesti viime hetken peruutuksissa voivat olla toimituskuluja huomattavasti suuremmat myös sairaustapauksissa. Nimilistojen lähetyksen jälkeen hotellihuoneista ja laivalipuista ei myöskään yleensä suoriteta takaisinmaksua.

Muutoskulut

Risteilymatkan lähtöpäivää asiakas voi muuttaa 14 vrk ennen lähtöä maksamalla 12 euron suuruisen palvelumaksun/varaus. Myöhemmin tapahtuvat muutokset käsitellään matkan peruutuksena ja uuden tilaamisena.

Varauksen muutoksen voi tehdä yhden kerran. Useammin tapahtuvia muutoksia pidetään matkan peruutuksena ja uuden tilaamisena.

Peruutuskulut

Mikäli matka peruutetaan viimeistään 28 vrk ennen matkaa, peritään palvelumaksu sekä toimistokuluina 15 % matkan kokonaishinnasta, kuitenkin vähintään 12 € / henkilö.

Mikäli matka peruutetaan myöhemmin kuin 28 vrk, mutta viimeistään 14 vrk ennen matkaa, peritään palvelumaksu sekä toimistokuluina 25 % matkan kokonaishinnasta, kuitenkin vähintään 12 € / henkilö.

Mikäli matka peruutetaan myöhemmin kuin 14 vrk, mutta viimeistään 48 tuntia ennen lähtöä, peritään palvelumaksu sekä toimistokuluina 50 % matkan kokonaishinnasta, kuitenkin vähintään 12 € / henkilö.

Alle 48 tuntia ennen lähtöä perutuista matkoista ei takaisinmaksua.

Mikäli matka muutetaan tai peruutetaan Valmismatkalain 15 § 1 momentin 3.kohdan sekä YVE:n 5.1 kohdan perusteella (äkillinen sairaustapaus tai muu vakava syy), on asiakkaan osoitettava matkalle lähdön este matkanjärjestäjälle viimeistään 2 viikon sisällä toimitetulla luotettavalla selvityksellä (esim. lääkärintodistus, jossa mainitaan matkustuskielto).

Näissä tapauksissa peritään toimistokuluina:

20 € / hlö, kun matkan hinta on alle 200€ ja

50 € / hlö, kun matkan hinta on 200€ tai enemmän

sekä matkanjärjestäjälle aiheutuneet todelliset kulut.

**Matkanjärjestäjän muutos- ja peruutusoikeus:**

Noudatamme yleisiä valmismatkaehtoja sekä Matkapojat Oy:n erityisehtoja, jotka ovat saatavissa toimistoistamme sekä luettavissa kotisivuillamme [www.matkapojat.fi](http://www.matkapojat.fi).

Matkanjärjestäjä pidättää oikeuden perua liityntäbussikuljetus viim. 3 vrk ennen matkan alkua ja muuttaa matka alkavaksi satamasta ja/tai päättymään satamaan sekä muuttaa liityntäbussikuljetus viim. 3 vrk ennen matkan alkua tapahtuvaksi muulla tavalla kuin tilausajobussilla (esim. junalla tai pikavuorobussilla).

Matkanjärjestäjällä on oikeus peruuttaa matka, matkasarja tai matkaan liittyvä lisämaksullinen retki riittämättömän osanottajamäärän vuoksi. Peruuttamisesta on risteilymatkojen sekä lisämaksullisten retkien osalta ilmoitettava viimeistään 3 vrk ennen matkan alkua.

Jos matkanjärjestäjä ei voi siitä riippumattomista syistä noudattaa sovittua matkasuunnitelmaa, matkanjärjestäjällä on oikeus muuttaa hotellia, yöpymispaikkaa, kuljetusvälinettä ja aikataulua tai tehdä matkaohjelmaan muita muutoksia, jotka eivät olennaisesti muuta matkan luonnetta.

Pidätämme oikeuden muutoksiin.

Hyvää matkaa!